TKS ขาขึ้นรอบใหม่! บวก 5% ลุ้นกำไร Q1/64 โตแรง 52% แนะซื้อเคาะเป้าสูง 14.70 บ.
TKS ขาขึ้นรอบใหม่! บวก 5% ลุ้นกำไร Q1/64 โตแรง 52% แนะซื้อเคาะเป้าสูง 14.70 บ.
9 เม.ย. 2564

ผู้สื่อข่าวรายงานว่า ราคาหุ้นบริษัท ที.เค.เอส. เทคโนโลยี จำกัด (มหาชน)  หรือ TKS ณ เวลา 15.53 น. อยู่ที่ระดับ 9.15 บาท บวก 0.45 บาท หรือ 5.17% ด้วยมูลค่าซื้อขาย 48.74 ล้านบาท

บล.ฟินันเซีย ไซรัส ระบุในบทวิเคราะห์ว่า TKS แนะนำ “ซื้อ” ราคาเป้าหมาย 14.70 บาท คาดแนวโน้มกำไรไตรมาส1/2564 ของ SYNEX ที่โดดเด่นเป็นบวกโดยตรงต่อกำไรของ TKS ในแง่ส่วนแบ่งกำไรที่มากขึ้น ขณะที่ธุรกิจโรงพิมพ์ปีนี้คาดทยอยฟื้นตัวและไม่เป็นตัวถ่วง
คาดกำไรปี 2564 ของ TKS ฟื้นตัวแรงโต 52%  เทียบช่วงเดียวกันของปีก่อน ขณะที่ด้าน Valuation ที่ถูกยังคงเป็นจุดเด่น โดยปัจจุบันยัง Discount จาก NAV ของ SYNEX อยู่ถึง 48% เสมือนซื้อ SYNEX ในราคาถูกกว่าที่ควรเป็น 28% และได้ธุรกิจโรงพิมพ์ฟรี